open-index/open-wikipedia-markdown huggingface dataset:
Militære grader i Marine Nationale

**Militære grader i Marine nationale** er delt i offiserer, befal og matroser.

## Offiserer

Fil:Grade_Amiral.svg|**OF9****Amiral**  adresseres som: *Amiral*  Admiral
Fil:Grade_Vice_amiral_d'escadre.svg|**OF8****Vice-amiral d'escadre**  adresseres som: *Amiral*  Viseadmiral
Fil:Grade_Vice_amiral.svg|**OF7****Vice-amiral**  adresseres som: *Amiral*  Kontreadmiral
Fil:Grade_Contre_amiral.svg|**OF6****Contre-amiral** adresseres som: *Amiral*  Flaggkommandør
Fil:Grade_Capitaine_de_vaisseau.svg|**OF5****Capitaine de vaisseau** adresseres som: *Commandant*  Kommandør
Fil:Grade_Capitaine_de_fregate.svg|**OF4****Capitaine de frégate** adresseres som: *Commandant*  Kommandørkaptein
Fil:Grade_Capitaine_de_corvette.svg|**OF3****Capitaine de corvette** adresseres som: *Commandant*  Orlogskaptein
Fil:Grade_Lieutenant_vaisseau.svg|**OF2****Lieutenant de vaisseau** adresseres som: *Capitaine* Kapteinløytnant
Fil:Grade_Enseigne_de_vaisseau_1ere_classe.svg|**OF1****Enseigne de vaisseau de première classe**  adresseres som: *Lieutenant* Løytnant
Fil:Grade_Enseigne_de_vaisseau_2eme_classe.svg|**OF1****Enseigne de vaisseau de deuxième classe**  adresseres som: *Lieutenant* Fenrik
Fil:Grade_Aspirant_MN.svg|**OFD****Aspirant** adresseres som: *Lieutenant* Kadett 
Fil:Grade_Eleve_officier.svg|**Elève officier**  adresseres som: *Monsieur* eller *Madame* Offiserselev


## Befal

Fil:Grade_Major_marine.svg|**OR9****Major** adresseres som: *Major* Flaggmester
Fil:Grade_Maitre_principal.svg|**OR8****Maître principal** adresseres som: *Maître principal* uformell: *cipal*  Orlogsmester
Fil:Grade_Premier_maitre.svg|**OR7****Premier maître**  adresseres som: *Premier maître*uformell: *patron*  Flotiljemester
Fil:Grade_Maitre.svg|**OR6****Maître**  adresseres som: *Maître*uformell: *patron*  Skvadronsmester
Fil:Grade_Second_maitre.svg|**OR5****Second maître**  adresseres som: *Second maître*uformell: *chef*  Kvartermester


Fil:Grade_Maistrancier.svg|**Second maître maistrancier** adresseres som: *Quartier-maître*uformell: *maître* Befalselev efter befalsskolen
Fil:Grade Eleve Maistrancier.png|**Éleve maîstrancier** Befalselev under befalsskolen

## Matroser

Fil:Grade_Quartier_maitre_1ere_classe.svg|**OR4****Quartier-maître de première classe**  tilltal: *Quartier-maître* uformell: *chouffe* Konstabel
Fil:Grade_Quartier_maitre_2eme_classe.svg|**OR3****Quartier-maître de deuxième classe**  tilltal: *Quartier-maître* uformell: *crabe*Ledende visekonstabel
Fil:Grade_Matelot.svg|**OR2****Matelot de première classe**  tilltal: *Matelot*  Visekonstabel 


## Kilder
* ''Les grades de la Marine nationale''
K. Grude A/S herrekonfeksjonsfabrikk

**K. Grude A/S herrekonfeksjonsfabrikk** var en de første moderne konfeksjonsfabrikkene i Norge, og den første i Stavanger. Firmaet ble grunnlagt 14. oktober 1882 av Kristoffer Grude (1857-1933), i 1920 gikk det over til å være et aksjeselskap. Kristoffer Grudes sønn, Karl Nicolai Grude (1892-1942), gikk inn i driften i 1907, i 1923 overtok han aksjemajoriteten og ledelsen av firmaet, først som disponent, senere som direktør. En annen sønn, Kristoffer Grude (1896-1979), utdannet seg til skredder i USA. Han var ekspeditør for K. Grude A/S 1918-1923, bestyrer for filialen fra 1924-1927 og medaksjonær fra 1927-1933, opprettet deretter sitt eget magasin i Stavanger. Den 5. mai 1975 ble firmaet lagt ned.

Den første forretningen ble åpnet i oktober 1882 i Østervåg 4, senere overflyttet til Skagen 21. Skagen 21 fikk tilbygget to murgårder, og i disse tre sammenkoblede fire-etasjes bygningene, tilsammen ca 1400 m², hadde firmaet fabrikken og hovedutsalget. Fabrikken ble etter noen år flyttet til Tanke Svilandsgate 27.

## Produksjon

Produksjonen utgjorde 25 000 plagg pr år, gjennomsnittlig én dress eller frakk hver tiende minutt. Rundt 160 menn og kvinner var beskjeftiget, om lag 120 maskiner var i bruk. Produktene ble omsatt over hele landet med egne utsalg, filialer, eneforhandlere og gjennom postordre. Klærne ble omtalt som finere herreklær og firmaet hadde som motto: *Grudes Merket der gir fuld garanti**. *Fabrikken benyttet et mønsterbeskyttet målsystem og med plaggene fulgte en skriftlig garanti for god holdbarhet og perfekt passform. K. Grude A/S herrekonfeksjonsfabrikk ble tilkjent gullmedalje for sin gode kvalitet.

## Referanser
Sigvard Nielsen

**Sigvard Nielsen** (født 11. mai 1871, død 15. februar 1937) var en norsk prost.

Han tok artium i 1888 og teologisk embedseksamen i 1895. Han ble personellkappellan i Haugesund i 1897, kallskapellan i Hadsel i 1898, sogneprest i Herøy i 1904 og fra 1909 også prost i Helgeland. I 1912 ble han sogneprest i Hadsel fra 1917 prost i Vesterålen.

Han hadde allsidige interesser for litteratur, bl.a Henrik Wergeland. Prestegårdshagen på Hadsel dyrket han opp til å bli en kjent hageseverdighet. Aurikler var hans spesialitet.. Han ga ut en samling med fortellinger med tittelen *Eventyr og legender* i 1935.

Sigvard Nielsen var sønn av stortingspresident Sivert Nielsen.

## Referanser




## Litteratur
*
Vinjes vei (Tønsberg)

**Vinjes vei** (1-3, 2-4) er en 125 meter lang gate på Solvang i Tønsberg, med innkjøring fra Severin Kjærs vei.

Gaten er oppkalt etter Aasmund Olavsson Vinje (1818-1870).

## Referanser
Camilla Colletts vei (Tønsberg)

**Camilla Colletts vei** (2-12) er en 190 meter lang gate på Solvang i Tønsberg. Den starter og ender i Welhavens vei.

Gaten er oppkalt etter Camilla Collett (1813-1895).

## Referanser
Bjørnsons vei (Tønsberg)

**Bjørnsons vei** (2-34, 3-23) er en 460 meter lang gate på Solvang i Tønsberg.

Gaten er oppkalt etter Bjørnstjerne Bjørnson (1832-1910). Den fikk sitt offisielle navn i bystyret 21. desember 1938.

## Referanser
Det mongolsk-kyrilliske alfabet

**Det mongolsk-kyrilliske alfabetet** (mongolsk: *Монгол Кирилл үсэг (Mongol kirill üseg)* eller *Кирилл цагаан толгой (Kirill tsagaan tolgoi)*) er skriftspråket brukt i den moderne staten Mongolia. Skriftspråket har hovedsakelig fonetisk ortografi.
Mongolsk-kyrillisk benyttes ikke i den kinesiske regionen Mongolia - Indre Mongolia - der det fortsatt brukes det tradisjonelle mongolske skriftspråket.
## Se også
* Kyrillisk
## Referanser
Den mongolske fred

**Den mongolske fred** (latin: **Pax Mongolica**) er et begrep for den relative freden innad i Mongolriket, der ulike regioner og folkeslag opplevde en periode stabilitet i sosialt, kulturelt og økonomisk liv, underlagt det mongolske riket i det 13.- og 14. århundre.

Under det mongolske riket ble kommunikasjon og handel enklere gjennom det forente styret som mongolene opprettet gjennom utbredt erobring. 
Djengis Khans og hans etterkommeres erobringer strakk riket fra Sørøst-Asia til Øst-Europa, noe som knyttet østen og vesten. Silkeveien, som knyttet handelssentre gjennom Asia og Europa, ble fullstendig underlagt mongolene. Det ble sagt at «en jomfru med en gullklump på hodet kunne trygt vandre gjennom riket».

Slutten av den mongolske fred kom av Mongolrikets oppløsning og spredningen av svartedauden gjennom handelsrutene i Asia til mye av den kjente verden.

## Se også
* Den romerske fred
## Referanser
Kong Trygves vei (Tønsberg)

**Kong Trygves vei** (1-5, 2-8) er en 175 meter lang gate på Korten i Tønsberg. 

Gaten er oppkalt etter Tryggve Olavsson (ca. 930-963), far til Olav Tryggvason.

## Referanser
Olav Trygvasons gate (Tønsberg)

**Olav Trygvasons gate** (1-21, 2-30) er en 350 meter lang gate på Korten i Tønsberg. 

Gaten er oppkalt etter Olav Tryggvason (ca. 963-1000).

## Referanser
AutoCAD

**AutoCAD** er en applikasjonsprogramvare for dataassistert konstruksjon (Computer-Aided Design (CAD)) i 2D og 3D. Programmet har vært tilgjengelig som skrivebordsapplikasjon siden 1982, og som en mobil web- og skybasert applikasjon ved navn AutoCAD 360 siden 2010.

## Språk
AutoCAD 2014 og AutoCAD LT 2014 er tilgjengelig på engelsk, tysk, fransk, italiensk, spansk, japansk, koreansk, kinesisk, og brasiliansk portugisisk. Språkene russisk, tsjekkisk, polsk, ungarsk vil være tilgjengelig senere. Omfanget av lokalisering varierer fra full oversettelse av produktet til kun dokumentasjon. AutoCAD-kommandosettet er lokalisert som en del av programvaren lokalisering.

## Studentversjon
AutoCAD er lisensiert gratis til kvalifiserte studenter og lærere med en 18-måneders fornybar lisens. Studentversjonen av AutoCAD er funksjonelt identisk med den fulle kommersielle versjonen, men med ett unntak: DWG-filer som opprettes eller redigeres i studentversjonen blir flagget med en «intern bit-flaggruppe» («educational flag»). Når en slik DWG-fil endres i AutoCAD eldre enn AutoCAD 2014 SP1 inkluderes et tomt stempel/vannmerke på alle fire sider av objektet. Objekter som er opprettet i studentversjonen kan ikke brukes til kommersiell bruk. Objekter fra studentversjonen «infiserer» en kommersiell versjon av DWG-filen dersom den importeres i eldre versjoner av AutoCAD.

## Referanser

## Eksterne lenker
*
Bardomuseet

**Bardomuseet**  (arabisk: المتحف الوطني بباردو‎; fransk: *Musée national du Bardo*) ligger i byen Tunis, hovedstaden i Tunisia. Her finnes en av verdens største samlinger av romerske mosaikker.

Museet ligger rundt 4&nbsp;km vest for sentrum i Tunis, i bydelen Le Bardo. Det er ved siden av Det egyptiske museum i Kairo Nord-Afrikas viktigste arkeologiske museum.

Mye av museet ligger i det gamle haremet i Bardopalasset. Det ble åpnet 7. mai 1888. Det består av 30 rom på tre etasjer. Tynkdepunktet er på romersk kunsat og i særdeleshet mosaikker, hvorav det er fremvist om lag 1&nbsp;000 stykker, fra store gulvdekorasjoner ril portretter og bilder med ganske små moosaikksteiner.

Dessuten gir museet et bredt anlagt historisk-kunstnerisk overblikk, fra tidlighistorisk tid og over til de puniske, greske, romerske, tidligkristne og arabiske epoker. Avdelingene grupperes i punisk-kartagisk, romersk, tisligkristen og islamsk.


Fil:Bardo.jpg|Fra Bardomuseet
Fil:GiorcesBardo53.jpg|Mosaikk på museet


## Eksterne lenker
*
Ferjesambandet Lekneset–Sæbø–Trandal–Standal

Ferjesambandet **Lekneset–Sæbø–Trandal–Standal** trafikkerte Hjørundfjorden i Ørsta på Sunnmøre frem til 2020, det betjente ferjekaiene Leknes og Trandal på fjordens østside, og Sæbø, Standal og Skår på vestsiden. Sambandet ble drevet av Fjord1.

Hovedstrekningen ble betjent av MF GOMA 18 ganger daglig om hverdagen, de andre strekningene 3 ganger daglig, Skår etter behov.

Fra 1. januar 2020 ble sambandet delt opp i to, Standal - Trandal - Sæbø - Skår og Sæbø - Leknes

## Referanser
Kinaask

**Kinaask** (*Fraxinus sieboldiana*) er et løvfellende tre i oljetrefamilien.

Den blir fem–åtte meter høy. Bladene er finnete og 7–15&nbsp;cm lange. Bladstilken er purpur og 2–3&nbsp;cm lang. Det er som regel tre eller fem småblad; de er ovale til lansettformede, 2,5–8&nbsp;cm lange og 1,5–4,5&nbsp;cm brede. Blomsterstandene er ende- eller sidestilte, og blomstringen skjer etter løvsprett. Kronbladene er hvite og støvbærerne rosa. Blomstene dufter. Frukten er en purpurfarget samara.

Kinaask vokser i skog i Kina, Japan og Korea. Den blir dyrket i hager.
 
## Litteratur
* 
* 
* 

## Eksterne lenker
*
R2000

**R2000** er en 32-biter mikroprosessor som er utviklet av MIPS Computer Systems. Den er en implementasjon av RISC-arkitekturen MIPS, og instruksjonssettet MIPS I. Mikroprosessoren ble lansert i januar 1986, og var den første implementasjonen av MIPS I. Den var også den første RISC-mikroprosessor som ble tilgjengelig for kommersielle selskaper.

R2000 bestod av fire brikker: En heltallsenhet, en koprosessor for desimaltall og to brikker som var lagringsbuffer.

R2000 var tilgjengelig i 8.3, 12.5 og 15 Mhz. De hadde 110,000 transistorer og målte 80 mm2. Den ble produsert med en 2.0 μm dobbelt lags CMOS prosess.

I juni 1988 ble den etterfulgt av R3000.
Filosofiåret 1235

**Filosofiåret 1235** er en oversikt over hendelser, utgivelser og personer med tilknytning til filosofi i 1235.

## Hendelser

## Fødsler
*Ramon Llull, katalansk forfatter og filosof (død 1315)
*etter 1220 (sannsynligvis 1230/1235) – Vitelo, munk og naturfilosof (død tidligst 1276)
*ca. 1235/1240 – Sigerius av Brabant, skolastisk filosof (død 1281/1284)

## Dødsfall
*9. februar - Nicola di Otranto, italiensk munk, filosof og teolog (født ca. 1155/1160)
Stein Arne Nistad

**Stein Arne Nistad** (født 26. mars 1957 på Heggen i Ringerike) er en norsk forfatter, fagbokforfatter og journalist bosatt i Oslo. 

Nistad debuterte som romanforfatter i 2015 med romanen *Seks dager i april*. Han har tidligere utgitt egne dikt som en del av antologien *Pippi, gutta og frihetens øyeblikk* (2001) og konseptboken *Bok 1* (1999) i samarbeid med Morten Krogvold og *Gazette*. 
Nistad er også fagbokforfatter, og de mest kjente av hans utgivelser er *Katt i treet, hvor skal jeg gå?* (2012) og *The age of you* (2013). Han har vært journalist i fagbladene *Audio* og senere *[[Fidelity]]*.

## Bibliografi
* *Nextradamus og andre netthistorier : den lille intra-/ekstranettboken* – fagbok, 1997
* *Katt i treet - hvor skal jeg gå? : sosiale medier og relasjonssamfunnet* – fagbok, 2012
* *The Age of You : how to understand and benefit from social media and the connected society* – fagbok, 2013
* *Seks dager i april : et historisk drama om kjærlighet, liv og død i slaget om Narvik 9.-14. april 1940* – dokumentarroman, 2015
* *Den tapte våren : inspirert av virkelige hendelser i Ofotfjorden og Narvik fra 9.april - 10. juni 1940* – dokumentarroman, 2016
* *Fragmenter : ordspor 1957-2017*, dikt og fortellinger, 2017
* *Askefall : et historisk drama fra krigen i Nord-Norge og Europa 1939 - 1945* – dokumentarroman, 2020
* *Ildveien : et historisk drama fra krigen i Finnmark og på Nordkalotten 1944–1945* – dokumentarroman, 2024

## Kilder
*Presentasjon av Stein Arne Nistad i Forfatterkatalogen på Forfattersentrums nettsider
Filosofiåret 1240

**Filosofiåret 1240** er en oversikt over hendelser, utgivelser og personer med tilknytning til filosofi i 1240.

## Hendelser

## Fødsler
*Abrahám Abulafia, maltesisk jødisk filosof (død ca. 1292)
*Matteo d'Acquasparta, italiensk kardinal, teolog og filosof (død 1302)
*ca. 1235/1240 – Sigerius av Brabant, skolastisk filosof (død 1281/1284)
*ca. 1240 – Henrik av Gent (Doctor solemnis), skolastisk filosof og teolog (død 1293)

## Dødsfall
*10. november – Ibn Arabi, andalusisk arabisk filosof (født 1165)
*16. november – Edmund Rich, engelsk filosof og teolog (født ca. 1170/1180)

## Referanser
Den eurasiske steppe

**Den eurasiske steppe**, også kalt **De sentralasiatiske stepper**, **Den store steppe**, eller bare **Steppene**, er en stor økoregion i Eurasia som består av tempererte gressletter, savanner, og krattskog.

«Steppen» starter i vest med Den pontisk-kaspiske steppe og strekker seg fra Moldova, gjennom Ukraina til Sibir, med én adskilt steppe i Ungarn (Puszta). Steppen har knyttet Europa, Sentral-Asia, Kina, Sør-Asia, og Midtøsten økonomisk, politisk, og kulturelt gjennom handelsruter - hvorav Silkeveien er den mest kjente - siden antikken.

Området var hjem til flere stepperiker, store stammekonføderasjoner, og antikke stater gjennom historien, som Xiongnu, Skytia, Kimmeriere, Sarmatæ, Hunerne, Khwarezmidene, Transoxiana, Sogdia, Xianbei, og Det tyrkiske khaganatet.

## Se også
* Stepperike

## Referanser
Filosofiåret 1281

**Filosofiåret 1281** er en oversikt over hendelser, utgivelser og personer med tilknytning til filosofi i 1281.

## Hendelser

## Fødsler
*1280-1288 – William av Ockham, engelsk teolog og filosof (død 1347)

## Dødsfall
*1281/1284 – Sigerius av Brabant, skolastisk filosof (født ca. 1235/1240)

## Referanser
Fraxinus mandshurica

***Fraxinus mandshurica*** er et løvfellende tre i askeslekta.

Det blir opptil 30 meter høyt. Bladene er finnete og 25–35&nbsp;cm lange. Bladstilken er 6–8&nbsp;cm lang. Det er 7–11 småblad; de er 5–20&nbsp;cm lange og 2–5&nbsp;cm brede. Blomstene er vindpollinerte og har verken kronblad eller begerblad. Arten er særbu. *Fraxinus mandshurica* er nært beslektet med den amerikanske svartask (*Fraxinus nigra*) og blir ofte betraktet som en underart av den.

*Fraxinus mandshurica* vokser i skog i Kina, Japan, Korea og Russlands fjerne østen. Trevirke fra denne arten har hatt stor økonomisk betydning, men i 2014 ble den oppført i CITES Appendix III slik at det nå er restriksjoner på internasjonal handel. Overdreven hogst truer habitatene til blant annet sibirtiger og amurleopard.
 
## Litteratur
* 
* 
* 
* 

## Eksterne lenker
*
Tæruddalen skole

**Tæruddalen skole** er en ungdomsskole som ligger på Tæruddalen i Lillestrøm kommune. Skolen har 470 elever (2020) fordelt på 8. til 10. trinn. På hvert trinn er det seks klasser, som går fra bokstavene A til F.  Skolen ble tatt i bruk høsten 1998. Rektor er Borgar Eliassen. Borgar tok over Kristine Gilleberg i høsten 2022. Liv Røsbak Holmen har sittet i rektorstolen siden skolens oppstart før høsten 2014, hvor Kristine Gilleberg tok over før Borgar.

## Kulturuke
Tidligere (sist i skoleåret 2013/2014) ble det gjennomført en kulturuke en gang i året. Kulturuke er et arrangement der elevene blir delt på tvers av klasser og trinn, basert på hvilke aktiviteter elevene setter opp ønsker om. Eksempler på disse aktivitetene er: Tur til Oslo, strikking, lage egen film, eller jobbe i en bedrift. Men de har også en forestilling kalt SKALK som har vært en tradisjon side skolens oppstart siden 1998. I stede for kulturuke har nå skolen et årlig musikkshow som heter Tærudvision Song Contest (Offisielt nettsted er tarudvision.com). Første forestilling av dette showet ble holdt våren 2015.

## Valgfag
Valgfag skolen tilbyr er:
* Teknologi i praksis
* Sal og scene
* Design og redesign
* Fysisk aktivitet og helse
* Programmering
* Innsats for andre
* Trafikk
* Natur, miljø og friluftsliv

### Fremmedspråk
Fremmedspråk skolen tilbyr er:
* Engelsk fordypning
* Spansk
* Tysk
* Fransk
Filosofiåret 1109

**Filosofiåret 1109** er en oversikt over hendelser, utgivelser og personer med tilknytning til filosofi i 1109.

## Hendelser

## Publikasjoner

## Fødsler
*ca. 1105-1110 – Ibn Tufail, arabisk-andalusisk filosof, astronom, lege, matematiker og mystikker (død 1185)

## Dødsfall
*21. april – Anselm av Canterbury, italiensk filosof, teolog, erkebiskop av Canterbury og senere helgen (født ca. 1033)
Myntregale

**Myntregale** (dansk: *møntregale*, tysk: *Münzregal*) betegner staten eller monarkens rettigheter til å slå eller prege mynt. 

I Danmark-Norge tilhørte denne retten både bisper og utvalgte byer, til den ble opphevet under Christian III og Frederik II.

## Referanser
Filosofiåret 1292

**Filosofiåret 1292** er en oversikt over hendelser, utgivelser og personer med tilknytning til filosofi i 1292.

## Hendelser

## Fødsler
*fl.: 1290-1299 – Andrew of Cornwall (Andreas Cornubiensis, Andreas de Cornubia, André de Cornouailles), engelsk filosof

## Dødsfall
*juni? – Roger Bacon, engelsk filosof og vitenskapsmann (født ca. 1214)
*John Peckham, engelsk filosof og teolog (født ca. 1240)
*ca. 1292 – Abrahám Abulafia, maltesisk jødisk filosof (født 1240)

## Referanser
Kunståret 1232

**Kunståret 1232** er en oversikt over hendelser, fødte og avdøde kunstnerpersonligheter i 1232.

## Hendelser

## Verk

## Fødsler
*fl. 1232-1255: Marco Berlinghieri, italiensk maler og miniatyrmaler

## Dødsfall
...
Richard Shoebridge

**Richard Shoebridge** (født 12. august 1985) er en britisk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der hans beste individuelle resultat var nummer 27 på 1000 meter. 

## Referanser


## Eksterne lenker
*
Mackenzie Blackburn

**Mackenzie Blackburn** (født 10. november 1992) er en canadiskfødt taiwansk skøyteløper som konkurrerer i kortbaneløp. Han representerte Kinesisk Taipei under Vinter-OL 2014 i Sotsji, der hans beste individuelle resultat var nummer 23 på 500 meter. 

## Referanser


## Eksterne lenker
*
Madotrogus

***Madotrogus*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, brunrøde oldenborrer. Undersiden er kledt med lange, lyse hår.

## Utbredelse
Slekten er utbredt i Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Madotrogus* Reitter, 1902
******** *[[Madotrogus afghanus]]* Petrovitz, 1967
******** *[[Madotrogus aruktavicus]]* Nikolajev, 1976
******** *[[Madotrogus beludschistanus]]* (Brenske, 1896)
******** *[[Madotrogus bicolor]]* Petrovitz, 1970
******** *[[Madotrogus diurnus]]* Nikolajev, 2004
******** *[[Madotrogus ferganensis]]* (Protzenko, 1962)
******** *[[Madotrogus girardi]]* Keith, 2002
******** *[[Madotrogus glabricollis]]* (Reitter, 1888)
******** *[[Madotrogus glabripennis]]* (Ballion, 1871)
******** *[[Madotrogus kabakovi]]* Nikolajev, 1976
******** *[[Madotrogus kabulicus]]* Nikolajev & Kabakov, 1977
******** *[[Madotrogus kirghisicus]]* (Semenov, 1895)
******** *[[Madotrogus kuhitangicus]]* Nikolajev, 1976
******** *[[Madotrogus laghmanicus]]* Nikolajev & Kabakov, 1977
******** *[[Madotrogus makarovi]]* Gusakov, 2004
******** *[[Madotrogus mesopotamicus]]* (Medvedev, 1951)
******** *[[Madotrogus muelleri]]* Balthasar, 1955
******** *[[Madotrogus nikolajevi]]* Sabatinelli & Katbeh-Bader, 2009
******** *[[Madotrogus nitens]]* (Baudi, 1870)
******** *[[Madotrogus palpalis]]* (Moser, 1923)
******** *[[Madotrogus petrovitzi]]* Nikolajev & Kabakov, 1977
******** *[[Madotrogus problematicus]]* Bunalski, 1993
******** *[[Madotrogus pumilio]]* Balthasar, 1955
******** *[[Madotrogus sinaicus]]* (Baraud, 1975)
******** *[[Madotrogus tadzhikorum]]* Nikolajev, 1975
******** *[[Madotrogus zembi]]* Keith, 2002

## Eksterne lenker
* Bilde av ''Madotrogus glabripennis'' 
* Bilde av ''Madotrogus kirghisicus''
*
Dicraniini

**Dicraniini** er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, korte og brede, blankt brunlige oldenborrer.

## Levevis
Larvene lever i jorda, der de eter røtter.

## Utbredelse
Slekten er utbredt i Sør-Amerika.

## Systematisk inndeling
Gruppen blir noen ganger plassert i Macrodactylini.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Dicraniini Burmeister, 1855
******* Slekten *[[Dicrania]]* Lepeletier & Audinet-Serville, 1828 - 43 arter
******** *[[Dicrania appendiculata]]* (Mannerheim, 1829)
******** *[[Dicrania argentina]]* Moser, 1919
******** *[[Dicrania castaneipennis]]* Chevrolat, 1829
******** *[[Dicrania cuibana]]* Frey, 1965
******** *[[Dicrania ebenina]]* Blanchard, 1850
******** *[[Dicrania fasciculata]]* Blanchard, 1850
******** *[[Dicrania femorata]]* (Mannerheim, 1829)
******** *[[Dicrania flavipennis]]* Kraatz, 1896
******** *[[Dicrania flavoscutellata]]* Laporte de Castelnau, 1832
******** *[[Dicrania fraudulenta]]* Frey, 1972
******** *[[Dicrania hirsuta]]* Frey, 1970
******** *[[Dicrania hirtipes]]* Laporte de Castelnau, 1832
******** *[[Dicrania laevipennis]]* Moser, 1921
******** *[[Dicrania lasiopus]]* Burmeister, 1855
******** *[[Dicrania luridipennis]]* (Laporte de Castelnau, 1832)
******** *[[Dicrania metzi]]* Kraatz, 1895
******** *[[Dicrania morio]]* Kraatz, 1895
******** *[[Dicrania moseri]]* Frey, 1972
******** *[[Dicrania nigra]]* (Audinet-Serville, 1825)
******** *[[Dicrania nigriceps]]* Guérin-Méneville, 1829
******** *[[Dicrania nitida]]* Frey, 1972
******** *[[Dicrania notaticollis]]* Moser, 1921
******** *[[Dicrania ohausi]]* Moser, 1921
******** *[[Dicrania ornaticollis]]* Frey, 1972
******** *[[Dicrania pellita]]* (Eschscholtz, 1822)
******** *[[Dicrania pentaphylla]]* Moser, 1919
******** *[[Dicrania peruana]]* Frey, 1972
******** *[[Dicrania piligera]]* Blanchard, 1850
******** *[[Dicrania pilosa]]* Moser, 1919
******** *[[Dicrania plaumanni]]* Frey, 1972
******** *[[Dicrania popei]]* Frey, 1972
******** *[[Dicrania rugosipennis]]* Blanchard, 1850
******** *[[Dicrania santarema]]* Frey, 1972
******** *[[Dicrania setosicollis]]* Frey, 1972
******** *[[Dicrania signaticollis]]* Moser, 1919
******** *[[Dicrania similis]]* Frey, 1972
******** *[[Dicrania subvestita]]* Guérin-Méneville, 1829
******** *[[Dicrania unicolor]]* Kraatz, 1895
******** *[[Dicrania varicolor]]* Frey, 1972
******** *[[Dicrania velutina]]* Laporte de Castelnau, 1832

## Kilder
* Generic Guide to New World Scarab Beetles - *Dicrania* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Dicrania/Dicrania.html

## Eksterne lenker
*
Ekornveien (Tønsberg)

**Ekornveien ** (1-11, 10-14) er en 430 meter lang gate på Træleborg i Tønsberg. Gaten har fått navn etter gnageren ekorn.

I Ekornveien 1 ligger Træleborg skole.

## Bilder

File:TræleborgSkoleTønsberg.jpg|Træleborg skole
File:Tønsberg Ekornveien 002.jpg|Ekornveien


## Referanser
Ved Stranden (København)

**Ved Stranden** er en gate i Indre By i København, vis-à-vis Christiansborg. 

Gaten strekker seg fra Højbro Plads til Holmens Kanal, og ligger i forlengelse av Gammel Strand, grensende opp til Slotsholmskanalen. Her ligger flere prominente gårder, blant andre Gustmeyers Gaard i nr. 14, oppført i årene 1796–97 av arkitekten Johan Martin Quist for konsul Frederik Ludolf Gustmeyer. Her bodde en av Danmarks to første kvinnelige fysikere, Hanna Adler (1859–1947) mens hennes nevø, fysikeren Niels Bohr ble født her. Kong Georg I av Hellas eide nr. 14 fra 1903 til han ble myrdet i Saloniki i 1913.

Gården i nr. 16 ble i 1748 oppført av arkitekten Philip de Lange for generalkrigskommissær og godseier Stephen Hansen (1701–70).

## Hotel Royal
I Ved Stranden 18 / Fortunstræde 7 lå Hotel Royal fra 1798 til 1876 og hadde gjennom årene flere celebre gjester. Blant disse var forfatterne B. S. Ingemann og H. C. Andersen, samt den svenske operasangerinne Jenny Lind. Politikeren Carl Eduard Rotwitt hadde sin siste bopel i nr. 16, til han døde her i 1860. 

Etter lukningen av Hotel Royal innrettet avisutgiveren J.C. Ferslew eiendommen til pressevirksomhetens hovedkvarter, samt til privatbolig. I dag holder Nordisk ministerråd til i bygningen.

## Bankelyder i nr 16
Utenfor nr 16 stimlet folk sammen i håp om et glimt av den 18 år gamle tjenestepiken Bodil hos kanselliråd Jakob Bilsted som eide huset. Mens Bodil lå syk, hevdet hun å motta syner, der en liten grå mann kom og fortalte henne «skjulte ting». Den grå mannen hadde også forklart kirurgen Pflug at denne skulle utføre en operasjon i pikens leverregion. Legen hevdet å ha tømt pasienten for et helt spann med materie. Like gåtefulle var bankelydene som lot seg høre i sykerommet. Stadsfysikus Mangor meldte da sin ankomst og anklaget piken for bedrageri. Tilstod hun ikke, skulle han få henne innsatt i Børnehuset. Hun innrømmet da at hun selv fremkalte bankelydene med et lite glass tredd over stortåen, og «materien» var en blanding av melk og vann. «Operasjonen» ble funnet å være et overfladisk sår, og dr Pflug forlot Danmark og døde på St. Croix. Men fordi stadsfysikus utarbeidet en offisiell innberetning om saken som også hadde fått avisomtale, ble dette en sak for regjeringen, og kanselliet forlangte at piken fikk enerom på Almindelig Hospital i Amaliegade, der hun ble forhørt av både politimester Fædder og stadsassessoren. Etter et halvt år ble det bestemt at hun skulle innsettes i Børnehuset, for hun hadde det med «å gjøre seg syk, når hun vil», med feber og iblant med voldsomme kramper. Børnehuset var ikke kjent som noen hyggelig plass, så Bodil tryglet om å få komme hjem til sin mor i Hobro i stedet. Deretter oppførte hun seg så bra at hun ble satt på frifot et par år senere.

## Referanser


## Eksterne lenker
*
Reverud borettslag

**Reverud borettslag** er et boligområde på Slependen i Bærum. Det ble etablert tidlig i 1960-årene og består av 120 boenheter i rekkehus.

Byggearbeidet ble utført av Selvaag Bolig for Ungdommens boliggruppe i Bærum.
Fra uminnelige tider

***Fra uminnelige tider*** (original: *From Time Immemorial*) er en bok av den amerikanske nyhetsprodusenten Joan Peters. I boka er hevdet hun at Palestina var et nærmest folketomt land da jødene begynte å kolonisere området, og at flertallet av palestinerne er arabere som innvandret til området etter at den sionistiske innvandringen tok til. Påstandene om at Israel/Palestina var nærmest folketomt på slutten av 1800-tallet kommer fra den amerikanske forfatter Mark Twains reiseskildring fra 1867. Boken er omstridt.

## Mottakelse
Peters ble i forbindelse med denne boken anklaget for å være uetterrettelig. Enkelte kritikere hevdet at boka inneholder så mange grove feil at den ut fra vitenskapelige kriterier må regnes som diskreditert. Noen kritikere gikk så langt som å hevde at boka inneholder bevisst fabrikkert demografisk desinformasjon som skulle rettferdiggjøre etnisk rensing av palestinere. Boka kom ut i norsk oversettelse i 2003, utgitt av det kristne forlaget Hermon Forlag.

Historiker Are Hovdenak gav boken følgende beskrivelse i en kronikk i Dagbladet i 2004 http://www.dagbladet.no/kultur/2004/09/08/407689.html:  *...den amerikanske journalisten Joan Peters' famøse bok «From Time Immemorial» fra 1984. Utgivelsen ble grundig diskreditert av fagfolk da den kom, bl.a. av Israels ledende historiker på palestinsk historie, Yehoshua Porath, som i en anmeldelse i The New York Review of Books avfeide boka som en samling gamle høyre-sionistiske myter bygget på selektiv kildebruk og uholdbare tolkninger.*

Boka ble like etter lansering i 1984 systematisk gjennomgått av statsviteren Norman Finkelstein i hans doktorgradsavhandling fra Princeton university. Finkelstein har karakterisert boka som «et storstilt bedrag». Norman Finkelstein har også hevdet at utdrag fra Alan Dershowitz' bok «A Case for Israel» er plagiert fra Peters' bok. thenation.com Alan Dershowitz har imidlertid avvist disse påstandene.

## Referanser


## Eksterne lenker
* Assorted excerpts from the book
* Positiv anmeldelse av boka fra Daniel Pipes, med kritiske aspekter
* Sterk kritikk av boka fra Noam Chomsky
* Sterk kritikk av analysene og kommentarer fra Muhammad Hallaj og Norman Finkelstein (Mara 1985)
* Kritisk anmeldelse av boka fra John P. Richardson (27. mai 1985
Gustmeyers Gaard

**Gustmeyers Gaard** er en historisk eiendom med adresse Ved Stranden 14 vis-à-vis Christiansborg slott i København. Den ble oppført i 1797 i neoklassisk stil av arkitekten Johan Martin Quist for konsul Frederik Ludolf Gustmeyer, og var i samtiden et av byens mest herskapelige borgerhus. Bygningen består av kjeller og tre etasjer samt en mezzanin. De midterste fag er trukket tilbake og delvis lukket med store, joniske søyler som flankeres av pilastre. 

Bygningen ble fredet i 1918.

Nobelprisvinneren Niels Bohr ble født her i 1885.  

## Referanser
Kampene ved Kvam

**Kampene ved Kvam**, også omtalt som Slaget om Kvam, var kampene mellom på den ene siden norske styrker fra 2. divisjon og britiske styrker fra North Western Expeditionary Force som holdt Kvam og på den andre siden den tyske invasjonsstyrken som kom opp Gudbrandsdalen. Kampene pågikk 25. og 26. april 1940 etter at tyske styrker hadde invadert Norge og britiske styrker hadde gått i land for å støtte det norske forsvaret. 

Kvamsporten, der veien går i en fjellskjæring nedenfor Kvam, ble forsøkt sprengt for å hindre tysk fremrykning. Det tyske angrepet begynte kl 11.30 torsdag 25. april. Det var britiske posisjoner på Viksøya (på kartet kalt Storøya) i Lågen (med skuddfelt mot veien) og i bakkene ovenfor veien og jernbanen. De tyske styrkene disponerte seks pansrede kjøretøy og en bevæpnet kommandovogn. 

Britene mistet 89 mann den første dagen ifølge Tamelander og Zetterling, mens fire tyske soldater ble drept. Midt på dagen 26. april angrep de tyske styrkene sentrum og kl 13.00 kjørte to tyske panservogner inn i sentrum, disse ble nøytralisert av britisk beskytning og sperret en stund for fremrykning av andre kjøretøy. De britiske styrkene trakk seg tilbake på kvelden, blant annet på grunn av at tyske styrker hadde satt fyr på skogen. Det ble opprettet en ny forsvarstilling ved Kjørem. Etter at tyske styrker hadde nedkjempet forsvaret rykket de raskt videre mot Otta (28. april; 31 briter drept og gravlagt ved Nord-Sel kirke) og Dombås (30. april). 

De britiske ledelsen oppga forsvaret av Sør-Norge 28. april.

## Referanser
Ferjesambandet Askvoll–Gjervik–Fure–Værlandet

Ferjesambandet **Askvoll–Gjervik–Fure–Værlandet** krysser Granesundet, Vilnesfjorden og Aldefjorden i Sogn og Fjordane, det betjener ferjekaiene Værlandet, Gjervik på Atløyna og Askvoll på fastlandet i Askvoll kommune, og Fure i Fjaler. Sambandet drives av Fjord1.

Strekningen til Værlandet blir betjent av MF "Nordfjord 4 - 5 ganger daglig om hverdagen, hovedstrekningen Askvoll–Gjervik av MF "Davik" 18 ganger, Fure 4 ganger daglig om hverdagen.

Strekningen ble startet av Fylkesbaatane i Sogn og Fjordane i 1971, men kun mellom Askvoll og Gjervik. I 1973 ble Fure lagt til som stopp mens Værlandet kom til i 1989.

## Referanser


## Kilder
*
RMS «Empress of Ireland»

**RMS «Empress of Ireland»** var et kanadisk passasjerskip som forliste i St. Lawrence-elva etter en kollisjon med det norske lasteskipet DS «Storstad» i mai 1914. Skipet tilhørte Canadian Pacific Railway.

Selv om dette var en skipskatastrofe lik RMS «Titanic» er den i dag nesten glemt, på tross av at flere passasjerer omkom, og skipet sank på bare 14 minutter, mot «Titanic»s to timer og 40 minutter. Ombord var 1&nbsp;477 passasjerer og mannskap. Av disse omkom 1&nbsp;012 og dette er den verste maritime ulykken i Canadas historie i fredstid. «Empress of Ireland» var på vei ut St. Lawrence-elva til Liverpool, mens «Storstad» kom i motsatt retning, fullastet med  kull for Québec.

## Eksterne lenker
* 
* «The Collision between the S/S Empress of Ireland and the S/S Storstad», fra nettstedet norwayheritage.com
Norges kvinnelandslag i lacrosse

**Norges kvinnelandslag i lacrosse**, styrt av Norges Amerikanske Idretters Forbund, er landslaget som representerer Norge i internasjonal lacrosse for kvinner.

## Historikk
Landslaget ble opprettet i januar 2015, etter en rekke try-outs i november 2014, hvor et lag bestående av 30 spillere ble plukket ut.

6.–15. august 2015 deltok landslaget i sitt første mesterskap under EM i lacrosse 2015 i Nymburk i Tsjekkia, der 18 spillere representerte Norge.

## Referanser


## Eksterne lenker
*
Norges herrelandslag i lacrosse

**Norges herrelandslag i lacrosse** er en del av Norsk lacrosse og Norges Amerikanske Idretters Forbund. Laget har deltatt på en rekke internasjonale tournamenter, deriblant EM i Lahtis, Finland 2008,  VM i Manchester UK 2010 og VM i Denver USA 2014.

## Mesterskap
### VM-kvalifisering 2022 i [[Wrocław|Wroclaw]], [[Polen]]
* Oppdatert 25. april 2022
* Med 2 seiere og 3 tap ble ikke herrelandslaget kvalifisert til VM
* Statistikk og resultater

### [http://worldlacrosse2018.com/ Lacrosse-VM 2018]  i [[Netanya]], [[Israel]]

* Oppdatert 22. juli 2018
* Plassering: 17 av 46 lag
*Statistikk og resultater

### Lacrosse-EM 2016 i [[Budapest]], [[Ungarn]]

* Plassering: 12 plass av 24 lag

### Lacrosse-VM 2014 i Denver, USA

* Plassering: 25 plass av 38 lag

### Lacrosse-EM 2012 i [[Amsterdam]], [[Nederland]]

* Plassering: 14 plass av 17 lag

### [[Lacrosse-VM 2010]] i [[Manchester]], [[Storbritannia]]

*Oppdatert 10. oktober 2010
*Plassering: 24 plass av 30 lag

### [[Lacrosse-EM 2008]] i [[Lahtis]], [[Finland]]
*Oppdatert 25. juni 2014
*Plassering: 14 plass av 18 lag.
Holmstein

**Holmstein** er et tidligere norsk mannsnavn. Navnet er i dag kun i bruk på Island, i formen *Hólmsteinn*.

## Etymologi
*Holmstein* har opprinnelse i norrøne *Holmstæinn*, som er dannet av *holmr*, «holme», og *steinn*, «stein».

*Hólmsteinn* er en norrøn variant av *Holmstæinn*, og er også dagens islandske form av navnet. *Holmsten* var den gammeldanske og gammelsvenske formen av navnet. *Holsten* er en nyere svensk form av navnet. *Holmstein*, *Holmsten* og *Holsten* brukes også som etternavn.

## Utbredelse

*Holmstæinn* er kjent brukt i 28 runeinnskripsjoner fra vikingtiden, så navnet var antakelig nokså utbredt i Norden på den tiden. Navnet er ikke kjent brukt i Norge siden middelalderen.

*Holmstein* er i dag ikke i bruk. Formen *Hólmsteinn* brukes på Island, og *Holsten* i Sverige, men er sjeldne.

|}

## Kjente personer med navnet
Personene i listen er ordnet kronologisk etter fødselsår.
* Holmstein Atleson (800-tallet), norsk jarlesønn og viking. Også rollefigur i Gaularspelet.
* Holmstein Snøbjørnsson (900-tallet), islending og far til Snøbjørn Galte
* Holmstein (prior) (1300-tallet), katolsk prior i Oslo
* Hannes Hólmsteinn Gissurarson (født 1953), islandsk professor

## Referanser


## Eksterne lenker
Pseudosymmachia

***Pseudosymmachia*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, rødbrune oldenborrer. Oversiden er fint og nokså tett punktert.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Pseudosymmachia* Dalla Torre, 1912
******** *[[Pseudosymmachia babai]]* Kobayashi, 1990
******** *[[Pseudosymmachia brevicollis]]* Moser, 1915
******** *[[Pseudosymmachia brevispina]]* Nomura, 1977
******** *[[Pseudosymmachia callosiceps]]* Frey, 1972
******** *[[Pseudosymmachia clypeata]]*
******** *[[Pseudosymmachia costata]]*
******** *[[Pseudosymmachia excisa]]*
******** *[[Pseudosymmachia flavescens]]*
******** *[[Pseudosymmachia formosanus]]* (Nijima & Kinoshita, 1927)
******** *[[Pseudosymmachia fukiensis]]*
******** *[[Pseudosymmachia glabrosa]]* Zhang, 1992
******** *[[Pseudosymmachia impressifrons]]*
******** *[[Pseudosymmachia kaschmirensis]]*
******** *[[Pseudosymmachia longiuscula]]* Zhang, 1992
******** *[[Pseudosymmachia manifestes]]*
******** *[[Pseudosymmachia montana]]*
******** *[[Pseudosymmachia nitididorsis]]*
******** *[[Pseudosymmachia rugipennis]]*
******** *[[Pseudosymmachia setifrons]]*
******** *[[Pseudosymmachia similaris]]*
******** *[[Pseudosymmachia similis]]*
******** *[[Pseudosymmachia thibetana]]* Moser, 1914
******** *[[Pseudosymmachia tuberculifrons]]*
******** *[[Pseudosymmachia tumidifrons]]* (Fairmaire, 1887)
******** *[[Pseudosymmachia wulaiensis]]*
******** *[[Pseudosymmachia yunnanensis]]*

## Eksterne lenker
* Bilde av ''Pseudosymmachia wulaiensis''
*
Kid Astray

**Kid Astray** er et popband fra Sandvika, bestående av Benjamin Giørtz, Elizabeth Wu, Even Steine, Alex Meek, Håkon Carlin og Jakob Bechmann. Bandet oppstod i 2010, etter å ha møttes på Rud videregående skole i Bærum.

## Medlemmer
***Benjamin Giørtz** - Vokal og synth/piano
***Elizabeth Wu** - Vokal og synth/piano
***Even Steine** - Gitar
***Alexander Meek** - Gitar
***Håkon Carlin** - Bass/synth
***Jakob Bechmann** - Trommer og vokal

## Historie
Bandets karriere begynte for alvor i oktober 2012, etter å ha blitt kåret til *Ukas Urørt* på NRK P3, med låten «The Mess». Låten kom til i sammenheng med demokonkurransen til  2013. 
The Mess ble spillelistet på P3, der den ble liggende på spillelistene i 28 uker. Låta ble i tillegg radiolistet på Alt Nation på Sirius XM Radio i USA.

April 2013 signerte bandet platekontrakt med det nordiskbaserte plateselskapet Cosmos Music. Deres første singel etter dette, «No Easy Way Out», gikk inn på NRK P3s spillelister, og ble i tillegg listet på NRK P1, og flere utenlandske radiostasjoner. Låten ble, sammen med låten «Taking You With Me», produsert av Tord Øverland Knudsen (The Wombats) i Whitewood Recording Studio i Liverpool, med studiotekniker Robert Whiteley bak spakene.
EP’en fra innspillingene i Liverpool, «Taking You With Me EP», ble gitt ut 23. juni 2014.

I mai 2014 signerte Kid Astray managementavtale med UK-baserte Big Life Management (Snow Patrol, Wham!, Scissor Sisters, Bloc Party, The Verve), ledet av bransjeveteranene Jazz Summers, Tim Parry og Scott Baker-Marflitt.

Sommeren 2014 spilte Kid Astray inn debutalbumet sitt i Manchester med produsent Joe Cross (Chlöe Howl, Hurts). Bandet har så langt sluppet to singler fra innspillingene i Manchester, som begge gikk inn på NRK P3s spillelister. «Back to the Ordinary» ble gitt ut 29. september 2014 og hadde premiere på den populære musikkbloggen HillyDilly.com. «Still Chasing Nothing» ble gitt ut 10. februar 2015 - som den første singelen ledende opp til albumet - og hadde premiere 9. februar på Idolator.com.

Debutalbumet «Home Before the Dark» ble gitt ut 16. mars 2015 i Norden, mens den internasjonale releasen er venter senere i 2015.

## Utgivelser
#*The Mess* (2012) 
#*Easily Led Astray* (2013)
#*No Easy Way Out* (2014)
#*Taking You With Me EP* (2014)
#*Back to the Ordinary* (2014) 
#*Still Chasing Nothing (Radio Edit)* (2015)
#*Home Before the Dark* (2015)
#*Fall to my knees* (2017)
#*Roads* (2017)
#*Joanne* (2018)
#*Ignite* (2018)

## Referanser


## Eksterne lenker
*
Schering AG

**Schering AG** var et tysk kjemisk og farmasøytisk konsern med hovedkontor i Wedding i Berlin. Det ble etablert i 1851 og eksisterte til 2006, da det fusjonerte med Bayer og inngikk i Bayer Schering Pharma, fra 2011 Bayer HealthCare Pharmaceuticals. 

Schering AG hadde ca. 26 000 ansatte i 140 avdelinger verden rundt og en årlig bruttoinntjening på oppimot 50 milliarder kroner før fusjonen. 

Det amerikanske farmasøytiske selskapet Schering Corporation, senere Schering-Plough, var opprinnelig et datterselskap av Schering AG. Schering AG var notert på Frankfurt-børsen.

## Referanser

## Eksterne lenker
*
MS «Lindenes»

**MS «Lindenes»**, også kalt **«Zinkskøyto»**, er en passasjerbåt bygget i 1943 ved Nordtveit Båtbyggeri (Bnr 33) i Bjørnafjorden på Vestlandet. Båten ble laget etter Einar Nordtveits konstruksjonstegninger som den første passasjerbåten levert fra verftet. Trebåten er utstyrt med en tosylindret motor produsert av Wichmann i 1957. Salongene er innredet med et lyst interiør, typisk for den maritime stilen på 1940-tallet.

Motorkutteren ble bestilt av Ingvald Opedal i 1941 og trafikkerte Sørfjorden som arbeidsrutebåt mellom Odda, Tyssedal og Zinken på Eitrheimsneset. Båten ble også brukt til utleie - den lengste turen skal ha gått til Trondheim i 1946. Båten har også vært brukt som losbåt og isbryter. I 1950 ble styrehuset flyttet fram og dekkssalongen ble større. Arbeidskyssen opphørte rundt 1973, Lindenes hadde sin siste dag i arbeidsrutetrafikk nyttårsaften 1976. I 1980 ble båten solgt til Bjørvika Skipsselskap AS i Oslo, hvor skøyta har vært benyttet som charterbåt.

I 2014 ble båten oppført på Riksantikvarens liste over verneverdige fartøy. I 2015 ble skuta kjøpt av MS Lindenes AS for  og ført tilbake til Odda 1. mai 2015. Skipets motor, en 2 AC Wickmann, er kun produsert i 19 eksemplarer.

## Referanser


## Eksterne lenker
* 
* MS «Lindenes»
* Opplev kulturhistoria i Hardanger med veteranbåt 
*MK "Lindenes" ombygd, avisen Hardanger, 1950
*takker av nyttårsaften" "Lindenes" takker av nyttårsaften, Hardanger Folkeblad, fredag 31. desember 1976
Schering-Plough

**Schering-Plough Corporation**, opprinnelig **Schering Corporation**, var et amerikansk farmasøytisk selskap. Det var opprinnelig et datterselskap av Schering AG, men ble et selvstendig selskap under første verdenskrig. I 1971 fusjonerte Schering Corporation med Plough, og ble da Schering-Plough. Schering-Plough ble kjøpt opp av Merck & Co. (kjent som MSD utenfor USA og Canada) i 2009, og det fusjonerte selskapet fikk navnet Merck & Co.

## Referanser
Midje-hofte-forhold

**Midje-hofte-forhold** er et mål som brukes for å vurdere en persons risiko for å utvikle ikke-smittsomme livsstilssykdommer, slik som diabetes og hjerte- og karsykdommer. Et annet mål som ofte brukes for dette er kroppsmasseindeks (KMI), body mass index (BMI) på engelsk. 

## Målemetode
Man måler midje-hofte-forholdet til en person ved at denne personen står oppreist. Et målebånd legges mellom nederste ribbeins er laveste punkt på siden av kroppen og hvor hoftebenet stikker ut. Midt mellom disse punktene bruker man et målebånd for å måle midjeomkretsen. Deretter legger man målebåndet rundt hoften (der man er bredest). 

## Ratioen
Forholdet mellom midjeomkretsen og hofteomkretsen bør ifølge WHO ligge under 85 hos kvinner og under 90 hos menn for å unngå metabolske komplikasjoner.  Både midje- og hofteomkrets er påvirkes av alder og etnisitet. Noen etniske grupper har ifølge WHO mer visceralt fett ved en lavere kroppsmasseindeks og mindre midje-hofte-forhold enn andre etniske grupper.  International Diabetes Federation (IDF) har gitt anbefalinger om ulike grenser for midje-hofte-omkrets blant ulike etniske grupper. 

## Referanser
Visceralt fett

**Visceralt fett** er fettet som legger seg rundt organene. Å ha mye visceralt fett er assosiert med diabetes og hjerte- og karsykdom.

## Helseeffekt
Bukfedme kan bestå av subkutant fett (fett under huden), mens visceralt fett vil ligge rundt organene. Det finnes ulike måter å skille disse fettypene fra hverandre. Det viscerale fettlageret øker når de subkutane lagringsplassene har mye fett og en person har et overskudd av energi som lagres som fett i kroppen. Det viscerale fettet anses som helseskadelig fordi det har lett for å gå inn i sirkulasjonen og portvenen. Ved vektnedgang er det dette fettet kroppen bruker først.

## Målemetode
Innenfor forskning vil man kunne foreta CT eller MR-undersøkelser for å få tverrsnittsbilder av buken og fettet her. I klinikken vil man nøye seg med å måle midjeomkretsen og eventuelt midje-hofte-ratioen til en person.

## Referanser
Harish

**Harish** (hindi: हरीश) er et indisk mannsnavn. *Harish* også ett av de mange navnene på den hinduistiske guden Vishnu. Navnet må ikke forveksles med arabiske og greske *[[Haris]]*.

## Etymologi
*Harish* er en moderne transkripsjon av *Harisha* (sanskrit: हरीश). Navnet er dannet av *hari* (हरि), «gulbrun», og *isha* (ईश), «herre». *Hari* kan også referere til dyr med gulbrun farge, som løver og aper.

## Utbredelse
*Harish* er et vanlig navn i India, men er lite utbredt i andre land.

|}

## Kjente personer med navnet
Personene i listen er ordnet kronologisk etter fødselsår.
* Harish-Chandra (1923&ndash;1983), indisk-amerikansk matematiker
* Harish Johari (født 1934), indisk forfatter, maler og skulptør
* Harish Manwani (født 1952), indisk forretningsmann
* Harish Kumar (født 1975), indisk skuespiller
* Harish Raghavendra (født 1976), indisk sanger

## Referanser


## Eksterne lenker
Norwegisch-Deutsche Willy-Brandt-Stiftung

**Norwegisch-Deutsche Willy-Brandt-Stiftung** ble grunnlagt i 1999 av Utenriksdepartementet og har sete i Oslo og Berlin. Stiftelsen har som formål å fremme gjensidig kunnskap om samfunnsliv, kultur og språk i Norge og Tyskland. Det var det norske Utenriksdepartementet som i 1999 foreslo opprettetelsen av en stiftelse som skulle arbeide med samarbeid mellom Norge og Tyskland. 

Den tyske politikeren Willy Brandt spilte en viktig rolle i utviklingen av forholdet mellom Norge og Tyskland. Bildet av han er brukt stiftelsen sin logo. Stiftelsen deler ut ulike stipend og Willy Brandt-prisen. Prisen deles ut til en person eller en institusjon som har arbeidet spesielt for de norsk-tyske forbindelser. Prisen består av en statuett og et diplom.

## Referanser


## Eksterne lenker
*